Sag anlagt den 18. oktober 2006 - Agencja Wydawnicza Technopol mod KHIM (1000)
(Sag T-298/06)
Stævningen er affattet på engelsk
Parter
Sagsøger: Agencja Wydawnicza Technopol sp. z o.o. (Częstochowa, Polen) (ved advokaterne V. von Bomhard, A. Renck og T. Dolde)
Sagsøgt: Kontoret for Harmonisering i det Indre Marked (Varemærker og Design)
Sagsøgerens påstande
Afgørelse truffet den 7. august 2006 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 447/2006-4) annulleres.
Harmoniseringskontoret tilpligtes at betale sagens omkostninger.
Søgsmålsgrunde og væsentligste argumenter
Det EF-varemærke, der søges registreret: Ordmærket "1000" for varer og tjenesteydelser i klasse 16, 28 og 41 - ansøgning nr. 4 372 264
Undersøgerens afgørelse: Afslag på ansøgningen
Appelkammerets afgørelse: Afslag på klagen
Søgsmålsgrunde: Tilsidesættelse af artikel 7, stk. 1, litra b) i Rådets forordning (EF) nr. 40/94, da tal ifølge sagsøgeren ikke principielt mangler fornødent særpræg, men ligesom ord kan tjene som oprindelsesbetegnelse.
Tilsidesættelse af forordningens artikel 7, stk. 1, litra c), da det ansøgte varemærke ikke er beskrivende, eftersom forbrugere, som stilles over for varemærket "1000" på trykte artikler, ikke vil kunne udlede nogen oplysninger om de pågældende varers egenskaber.
____________